ग्रीन ट्रिब्यूनल में लोकल बाॅडीज ने कहा, दिन में दो टाइम होती है सफाई
जालंधर| नेशनलग्रीन ट्रिब्यूनल में साॅलिड वेस्ट के केस की सुनवाई जारी है। नकोदर के एक्टिविस्ट गौरव जैन की याचिका के मामले में लोकल बाॅडी विभाग ने ग्रीन ट्रिब्यूनल के सामने कहा है कि वह दिन में 2 बार सफाई करता है। मामले की अगली सुनवाई 4 अप्रैल को होगी। जालंधर जिले की सभी कौंसिलों में सफाई कर कूड़ा सड़कों के किनारे जमा किया जाता है। गौरव जैन ने ये मामला ट्रिब्यूनल में रखा था। तीन साल साॅलिड वेस्ट मैनेजमेंट प्रोजेक्ट लागू करने की बात लोकल बाॅडीज विभाग कहता रहा। प्रोजेक्ट में देरी पर जैन ने आॅर्डर के उल्लंघन की याचिका लगाई थी। इसी की सुनवाई चल रही है। सफाई के दावों में कितना दम है, इसकी हकीकत बताने को जैन फोटोग्राफी कर ट्रिब्यूनल को भेजेंगे।
hin_Deva hin_Deva